قازاخیستان پرئزیدئنتی قاسیم جؤمرت توکایئوی هاوا لیمانیندا آذربایجان جمهوریتی‌نین باش ناظیری‌نین بیرینجی معاوینی یعقوب ایوبوو، خاریجی ایشلر ناظیری‌نین معاوینی خلف خلفوو و دیگر رسمی شخص‌لر قارشیلاییب‌لار.
داها سونرا قازاخیستان جمهوریتی‌نین پرزیدنتی قاسیم جؤمرت توکایئوین باکیدا رسمی قارشیلانما مراسیمی اولوب.
هر ایکی اؤلکه‌نین دؤولت بایراق‌لاری‌نین دالغالاندیغی میداندا قازاخیستان جمهوریتی‌نین پرزیدنتی‌نین شرفینه فخری قارووول دسته‌سی دوزولوب.
آذربایجان جمهوریتی‌نین پرزیدنتی ایلهام علی یئو قازاخیستان جمهوریتی‌نین پرزیدنتی قاسیم جؤمرت توکایئوی قارشیلاییب.
قازاخیستان جمهوریتی‌نین و آذربایجان جمهوریتی‌نین دؤولت هیمن‌لری سسلندیریلدیک‌دن سونرا آذربایجان نوماینده هئیتی قازاخیستان پرزیدنتینه، قازاخیستان نوماینده هئیتی ایسه آذربایجان پرزیدنتینه تقدیم اولونوب.
فخری قارووول دسته‌سی حربی مارشین صدالاری آلتیندا آذربایجان پرزیدنتی ایلهام علی یئوین و قازاخیستان پرزیدنتی قاسیم جؤمرت توکایئوین قارشی‌سیندان کئچیب.
داها سونرا ایسه دؤولت باشچی‌لاری رسمی فوتو چکدیریب‌لر.
توکایئوین سفری چرچیوه‌سینده تیجاری-اقتصادی، نقلیات، لجستیک، مدنی- اینسانی امکداشلیغین گئنیشلندیریلمه‌سی، همچنین ایستراتژی طرفداشلیغین اینکیشافی مسئله‌لری موذاکیره اولونا‌جاق.
عینی زاماندا ایکی اؤلکه آراسیندا بیر نئچه سندین ایمضالانماسی دا گؤزلنیلیر.
